**Tlačová informácia**

**zo zasadnutia Rady pre vysielanie a retransmisiu, ktoré sa konalo dňa 13. 9. 2017 v sídle Rady pre vysielanie a retransmisiu**

Na dnešnom zasadnutí Rada pre vysielanie a retransmisiu

* **uložila sankciu – odňatie frekvencií** vysielateľovi Best FM Media spol. s r.o. (programová služba Rádio Best FM) za porušenie § 68 ods. 7 písm. a) ZVR v súvislosti s tým, že v dňoch   
  20. 4. 2017 a 24. 7. 2017 nevyužíval frekvenciu 89,6 MHz Prievidza a v dňoch 11. 4. 2017   
  a 31. 7. 2017 nevyužíval frekvenciu 92,4 MHz Martin na účely, na ktoré mu boli pridelené;
* **uložila sankciu – pokutu 7 000 eur** vysielateľovi MAC TV, s. r. o. (programová služba JOJ) za porušenie § 20 ods. 3 ZVR (ochrana maloletých - JSO) v súvislosti s vysielaním programu *Ako som prežil* dňa 3. 3. 2017 o cca 9:40 hod, ktorý označil ako nevhodné pre maloletých divákov do 12 rokov napriek obsahu, ktorý podmieňuje jeho klasifikáciu ako nevhodného pre maloletých divákov do 15 rokov;
* **uložila sankciu – pokutu 7 000 eur** vysielateľovi MARKÍZA - SLOVAKIA, spol. s.r.o. (programová služba DAJTO) za porušenie § 20 ods. 3 ZVR (ochrana maloletých - JSO) v súvislosti s vysielaním programu *112* dňa 5. 2. 2017 o cca 8:31, 9:32, 10:03 a 10:25 hod a dňa 19. 2. 2017 o cca 5:58, 6:28, 6:59 a 9:32 hod, ktoré označil ako nevhodné pre maloletých divákov do 12 rokov napriek obsahu, ktorý podmieňuje ich klasifikáciu ako nevhodných pre maloletých divákov do 15 rokov;
* **uložila sankciu – upozornenie na porušenie zákona** vysielateľovi MARKÍZA - SLOVAKIA, spol. s.r.o. (programová služba TV MARKÍZA) za porušenie § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru) v súvislosti s vysielaním príspevku *Kritika do vlastných radov* v programe *Televízne noviny* dňa 24. 2. 2017;
* **uložila sankciu – upozornenie na porušenie zákona** vysielateľovi Rozhlas a televízia Slovenska (programová služba Jednotka) za porušenie § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov   
  a komentárov od informácií spravodajského charakteru) v súvislosti s vysielaním príspevku informujúceho o kritike dvojakého života niektorých členov cirkvi pápežom Františkom v programe *Správy RTVS* dňa 24. 2. 2017;
* **začala správne konanie** voči vysielateľovi MARKÍZA - SLOVAKIA, spol. s r.o. (programová služba TV MARKÍZA) vo veci možného porušenia § 20 ods. 3 ZVR (ochrana maloletých - JSO) v súvislosti s tým, že dňa 14. 7. 2017 o cca 19:00 hod odvysielal príspevok *Najnebezpečnejšie letiská* v programe *Televízne noviny* bez slovného upozornenia na nevhodnosť nasledujúcich záberov;
* **začala správne konanie** voči vysielateľovi MARKÍZA – SLOVAKIA, spol. s r.o. (programová služba TV MARKÍZA) vo veci možného porušenia § 16 ods. 2 písm. b) ZVR (vysielanie audiovizuálnych diel v čase a za podmienok dohodnutých s nositeľmi práv k týmto dielam) v súvislosti s vysielaním programu *Kobra 11 – Koniec sveta* dňa 21. 7. 2017;
* **začala správne konanie** voči vysielateľovi MAC TV s. r. o. (programová služba JOJ) vo veci možného porušenia § 20 ods. 3 ZVR (ochrana maloletých - JSO) v súvislosti s vysielaním programu *Aféry* dňa 3. 8. 2017 o cca 7:35 hod, ktorý označil ako nevhodný pre maloletých divákov do 12 rokov;
* **začala správne konanie** voči vysielateľovi MAC TV, s. r. o. (programová služba JOJ) vo veci možného porušenia § 16 ods. 3 písm. l) ZVR v súvislosti s tým, že nedodal Rade na jej vyžiadanie súvislý záznam vysielania programu *Noviny* zo dňa 9. 7. 2017;
* **začala správne konanie** voči vysielateľovi RÁDIO KISS, s.r.o.(programová služba Rádio Kiss) vo veci možného porušenia § 68 ods. 7 písm. b) ZVR z dôvodu možného nevyužívania frekvencií 95,9 MHz Snina – Sčobík a 97,8 MHz Stropkov, na účely ktoré boli pridelené;
* **uznala za neopodstatnené** 7 sťažností resp. ich časti.

Všetky uznesenia prijaté dňa 13. 9. 2017 budú zverejnené v zápisnici zo zasadnutia na webovej stránke Rady.

Kontakt pre médiá:

Mgr. Lucia Jelčová, PhD.

hovorkyňa

Rada pre vysielanie a retransmisiu

mobil: +421 918 696 286

tel.: +421 2 20 90 65 03   
mail: [lucia.jelcova@rvr.sk](mailto:lucia.jelcova@rvr.sk)